als_Latn dik_Latn sag_Latn
Ushqimet që dëmtojnë lëkurën
Këto janë disa nga ushqimet, të cilat, të konsumuara në sasi të tepruar, janë të dëmshme për lëkurën tuaj.
Politiko
E Mërkurë, 14 Janar 2015 | 07:10
0 Komente.
Sheqeri dhe karbohidratet
Sa më shumë të shmangni ushqimin me përqindje të lartë të karbohidrateve, lëkura juaj do të duket më e bukur. Niveli i rritur i insulinës, që paraqitet për shkak të konsumimit të sasive të mëdha të karbohidrateve, e bën lëkurën tuaj të yndyrshme, që është më e përshtatshme për bakteret. Për më tepër, ajo nxit edhe më shumë procese inflamatore në lëkurë.
Drithërat e plota
Drithërat e plota sigurisht se kanë shumë më shumë dobi shëndetësore se sa ato të përpunuar, por edhe ato mund të dëmtojnë lëkurën. Gluteni mund të shkaktojë inflamacion dhe reaksion të sistemit imun, e që rezulton me daljen e akneve dhe shfaqjen e problemeve tjera të lëkurës.
Produktet e qumështit
Në produktet e qumështit gjenden përbërës të cilët shkaktojnë grumbullimin e shtresave yndyrore në lëkurë, të cilat bllokojnë poret dhe çojnë te paraqitja e puçrrave dhe akneve. Këtë, besoni ose jo, mund ta shkaktojë edhe vetëm një gotë qumësht. Prodhimet e qumështit me përqindje më të ulët të yndyrave, njëkohësisht janë prodhime me më shumë laktozë (lloj sheqeri) e cila nxit aknet dhe problemet tjera të lëkurës. Nëse keni probleme, shmangni konsumimin e prodhimeve të qumështit për dy javë, ashtu që të jeni të sigurt se ato nuk janë shkaktarët që çojnë te paraqitja e akneve.
Qumështi i sojës
Pavarësisht anëve të mira shëndetësore, soja mund të nxisë edhe reaksione të sistemit imun dhe inflamacione të cilat dëmtojnë shëndetin dhe dukjen e lëkurës. Me këtë problem më së shpeshti përballet veganët dhe vegjetarianët, të cilët mbështeten në produkte të sojës, ndërsa kjo mund të zhvillojë edhe mostolerancë në këto ushqime.
Jogurti i pemëve
Edhe pse në pamje të parë duket se nuk është e rrezikshme, ato lugë të vogla kanë më tepër sheqer se një copë çokollatë. Sheqeri është fajtori kryesor për problemet e shumta me të cilat përballemi, përfshirë edhe paraqitjen e parakohshme të rrudhave dhe lëkurën e lëshuar.
Ushqimi “i zbrazët”
Ushqimet të cilave u mungojnë vlerat ushqyese, drejtpërdrejtë akumulohen në shtresat yndyrore të cilat shkaktojnë probleme të ndryshme në lëkurë. Jo vetëm që këtyre ushqimeve u mungojnë antioksiduesit, të cilët e mbajnë lëkurën tuaj më rinore, por shpesh ato janë të mbushura me kripë, e cila shkakton fryrje rreth syve.
Alkooli
Alkooli e dehidron organizmin e edhe lëkurën, si pasojë e të cilës ne dukemi të lodhur dhe të dërmuar. Pini së paku dy litra ujë në ditë për të pasur një dukje të freskët, tretje të mirë dhe të shëndetshme, dhe shmangni alkoolin kurdo që është e mundur.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ces_Latn als_Latn gaz_Latn als_Latn